Obama: Čovjek u Marsovoj orbiti do sredine 2030-ih
Barck Obama je o tome govorio u Kennedy centru na Floridi, gdje je iznio svoju viziju budućnosti NASA.
"Mi ćemo početi slanjem astronauta na jedan od asteroida po prvi put u istoriji. Do sredine 2030-tih, vjerujem da možemo poslati čovjeka u orbitu oko Marsa, i sigurno ga vratiti na Zemlju, a zatim će usljediti sljetanje na Mars, i ja to očekujem u svom životnom vijeku." Predsjednik Obama je u Kennedy centar došao kako bi odbranio svoju odluku o gašenju programa povratka čovjeka na Mjesec, i da naglasi svoju viziju šireg istraživanja svemira: "Naglasak je na tome da mi ne tražimo nastavak istim putem, mi želimo iskorak u budućnost. Mi želimo ključnu prekretnicu, drugačiji sadržaj za NASA-u." Predsjednik Sjedinjenih Država, Barack Obama kaže da američku misiju za Mars očekuje za svog života. Gospodin Obama je o tome govorio jučer u Kennedy centru na Floridi, gdje je iznio svoju viziju budućnosti američke agencije za istraživanje svemira - NASA. Predsjednik Obama je pozvao na povećanje NASA-inog budžeta za 6 milijardi dolara u narednih pet godina, sa 3 milijarde posvećene istraživanju raketa za teški teret. On je, takodjer, odgovorio na zabrinutosti oko povećane nezaposlenosti na Floridi saopštivši da će vlada u te svrhe uložiti 40 miliona dolara. I, posebno naglasio, kako je to nazvao, novo poglavlje u američkom vodjstvu u istraživanju svemira: "Mi ćemo početi slanjem astronauta na jedan od asteroida po prvi put u istoriji. Do sredine 2030-tih, vjerujem da možemo poslati čovjeka u orbitu oko Marsa, i sigurno ga vratiti na Zemlju, a zatim će usljediti sljetanje na Mars, i ja to očekujem u svom životnom vijeku." Novi predsjednikov program je naišao na kritike u Kongresu i medju uposlenicima NASA-e. Neil Armstrong, prvi čovjek koji je kročio na Mjesec, kaže da je gašenje takozvanog Constellation programa pogubno i prijeti gubljenju američkog liderstva u istraživanju svemira. Ali direktor NASA-e Charles Bolden, takodjer bivši astronaut, kaže da predsjednik nastoji pomoći agenciji da ostvari novi san: "Da bi se san ostvario treba ga provjeriti u praksi, kroz pokuse i pogreške, koje treba promisliti, ispraviti do u detalje kako bi bili sigurni da svi dijelovi rade zajedno kako bi nas podigli, u ovom slučaju, fizički i usudjujem se reći emocionalno i čak duhovno do dalekih granica zvjezdama posutog svemira kojeg svi žudno želimo istražiti." Predsjednik Obama je podsjetio na Armstrongovo prvo spuštanje na mjesec, 1969., i pozvao NASA-u da se dogradjuje na toj istorijskoj misiji: "To nije bilo samo najveće dostignuće NASA u istoriji, to je bilo najveće dostignuće u ljudskoj istoriji. Sada je pitanje - da li je to bio početak nečega, ili kraj. Ja vjerujem da je to bio početak." Predsjednik Obama je rekao da niko više od njega nije posvećen slanju čovjeka u svemir, ali, rekao je, to se mora uraditi pametno, napuštajući dosadašnji način i čineći odlazak u svemir lakšim i dostupnijim.